**VODIČ ZA PODNOSIOCE PRIJEDLOGA PROJEKTA**

1. **UVOD**

Projekat „Pristup pravdi i ljudskim pravima u Crnoj Gori – projekat monitoringa suđenja 2021-2023” EuropeAid/170993/DD/ACT/ME, a koji finansira Delegacija Evropske unije u Crnoj Gori, kroz Program Evropski instrument za demokratiju i ljudska prava za Crnu Goru 2020 (EIDHR) i kofinansira Ministarstvo javne uprave Crne Gore, sprovodi Centar za monitoring i istraživanje (CeMI) u saradnji sa NVO Akcija za ljudska prava (HRA).

**Naziv konkursa:** Program dodjele malih grantova za organizacije civilnog društva koji ima za cilj postizanje višeg nivoa demokratije i vladavine prava u Crnoj Gori, sa posebnim fokusom na jednak pristup pravdi i ljudska prava ranjivih grupa.

**Cilj konkursa:** Promovisanje i podrška višem nivou poštovanja ljudskih prava u Crnoj Gori, povećanjem stepena učešća organizacija civilnog društva i branitelja ljudskih prava u procesu praćenja i/ili kreiranja praktičnih javnih politika, čime se unaprjeđuje nivo profesionalizma i integritet pravosuđa u obezbjeđivanju jednakog pristupa pravdi.

1. **OBLASTI I TEME:**

Dostavljeni prijedlozi projekata tematski treba da budu usmjereni na sljedeće teme:

* **Monitoring rada sudova sa fokusom na pristup pravdi ranjivih društvenih grupa;**
* **Postupanje sudova i državnih tužilaštava u pojedinim kategorijama predmeta (studije slučajeva) sa fokusom na poštovanje prava žrtava, osumnjičenih, okrivljenih i prava lica lišenih slobode;**
* **Rad i efikasnost sudova i državnih tužilaštava u periodu COVID-19 pandemije;**
* **Politike rodne ravnopravnosti u pravosudnom sistemu Crne Gore**

Prednost će biti data aktivnostima koje mogu obezbijediti dugoročne rezultate i mjerljiv uticaj.

1. **FINANSIJSKA KOMPONENTA KONKURSA**

Ovim konkursom je predviđeno da se organizacijama civilnog društva u sklopu dodjele malih grantova raspodijeli iznos od 30,000 EUR. Projektni predlozi sa najvećim brojem ostvarenih bodova biće izabrani za sub-grantiranje, nakon pregovora sa podnosiocima projektata, sve dok se ne iskoristi ukupan iznos predviđenih sredstva za sub-grantiranje. Na ovom konkursu ce biti raspoređena najmanje 3 projekta.

* 1. **Vrste akcija koje ispunjavaju uslove za finansijsku podršku:**

**3.1.1 Sektori ili teme:**

* Slijediti zajedničke planove za ljudska prava i demokratske reforme;
* Izgraditi konsenzus o spornim ili kontroverznim oblastima politike;
* Poboljšati političku zastupljenost i učešće;
* Unaprijediti inkluzivnost i pluralizam civilnog društva;
* Povećati bezbjednosne strukture za branioce ljudskih prava;
* Suprotstaviti se zabrinjavajućim trendovima smanjenja prostora za civilno društvo;
* Podrška aktivnostima koje imaju za cilj promovisanje pitanja obuhvaćenih smjernicama EU za ljudska prava i Strateškim okvirom i Akcionim planom EU za ljudska prava i demokratiju;
* Unaprijediti vladavinu prava i dobro upravljanje.

**3.1.2. Vrste aktivnosti:**

* Aktivnosti OCD usmjerene ka praćenju rada državnih tužilaštava;
* Pružanje besplatne pravne pomoći;
* Istraživanja i analize koje će rezultirati definisanjem zaključaka i preporuka usmjerenih ka unaprjeđenju pristupa pravdi i poštovanju prava žrtava, osumnjičenih, okrivljenih i prava lica lišenih slobode;
* Istraživanja i analize o efikasnosti pravosudnog sistema u periodu COVID-19 pandemije;
* Organizacija aktivnosti usmjerenih ka zagovaranju izmjena u praktičnim politikama u okviru krivično-pravnog sistema (konferencije, okrugli stolovi, javne debate, itd.);
* Organizacija aktivnosti jačanja kapaciteta OCD za efikasno praćenje reformi pravosudnog sistema (treninzi, seminari, radionice);
* Obezbjeđivanje informacija građanima o funkcionisanju pravosudnog sistema;
* Kampanje za unaprjeđenje informisanosti građana o funkcionisanju pravosudnog sistema;
* Objavljivanje promotivnog materijala (lifleti, brošure, itd.)

**3.1.3. Sljedeće vrste aktivnosti nijesu podržane:**

* akcije koje se odnose samo ili uglavnom na individualna sponzorstva za učešće u radionicama, seminarima, konferencijama i kongresima;
* akcije koje se odnose samo ili uglavnom na individualne stipendije za studije ili kurseve obuke;
* akcije koje se odnose samo ili uglavnom na studijske posjete ili učešće na međunarodnim forumima;
* infrastrukturni projekti ili projekti koji su u suštini fokusirani na kupovinu opreme;
* kupovina i/ili renoviranje zgrada ili kancelarija;
* aktivnosti preduzete prije potpisivanja ugovora;
* radnje u cilju ostvarivanja profita;
* akcije vezane za dobrotvorne donacije;
* akcije koje se već finansiraju iz drugih programa.
1. **PRAVILA KONKURSA**
	1. **Ko se može prijaviti (podobnost aplikanata za sub-granting)**

Kvalifikovani primalac sub-granta je registrovana i neregistrovana organizacija[[1]](#footnote-1) civilnog društva i nevladine organizacije u Crnoj Gori.

**Kriterijum za odabir granta i korisnika za davanje finansijske podrške:**

Tek nakon što komisija za ocjenjivanje utvrdi da li je prijava primljena u roku i da li korisnik sub-granta ispunjava pravila podobnosti navedena u pozivu za podnošenje prijedloga projekta, njihov prijedlog projekta će biti ocijenjen na sljedeći način:

Relevantnost projekta: 30

Dizajn akcije: 25

Budžet i isplativost akcije 15

Održivost: 10

Finansijski i operativni kapaciteti: 20

Potrebni dokumenti koje treba da popune svi podnosioci predloga biće dizajnirani i objavljeni u Vodiču poziva:

1. prijavni formular

2. prijedlog budžeta

3. matrica logičkog okvira

Korisnici sub-granta će takođe morati da dostave sljedeća dokumenta:

* kopiju statuta organizacije
* kopiju rješenja o registraciji organizacije;
* kopiju finansijskog izvještaja za 2021.godinu

**Veličina i broj grantova, kriterijum za utvrđivanje tačnog iznosa podrške:**

* Iznos finansijske podrške trećoj strani po osnovu granta je minimum 7,000 EUR, a maksimalno 10.000 EUR;
* Svaki sub-grant koji se traži u okviru ovog poziva za dostavljanje predloga projekta mora biti **u potpunosti** finansiran kroz sub-grant, bez mogućnosti sufinansiranja;
* Tačan iznos za svaki pojedinačni grant biće izračunat na osnovu prihvatljivosti stvarnih troškova, kako je predstavljeno u budžetu projekta i u pregovorima sa potencijalnim primaocima grantova, prije potpisivanja Ugovora. Biće podržani samo isplativi budžeti;
* Jedna OCD se **ne može** pojaviti u više od jedne prijave, bilo kao glavni aplikant ili kao ko-aplikant.
	1. **Partnerstva/partneri**

Partnerstva nijesu neophodna, ali su svakako dozvoljena i poželjna. Partneri učestvuju u kreiranju projekta i njegovoj realizaciji i koriste finansijska sredstva pod istim uslovima koja važe i za podnosioca prijedloga projekta. Stoga, partnerske organizacije moraju zadovoljiti sljedeće kriterijume:

- da imaju status pravnog lica;

- da su neprofitnog tipa;

- da su registrovane najmanje godinu dana prije raspisivanja ovog konkursa;

- da imaju sjedište u Crnoj Gori;

- da maksimalan iznos sredstava plata/honorara i kancelarijskih troškova (koji uključuje i eventualne troškove kupovine opreme), namijenjenih partnerskoj organizaciji ne smije biti veći od 50% od ukupnih troškova plata/honorara i kancelarijskih troškova cijelog projekta.

Informacije o partnerima na projektutreba da budu predstavljene u dokumentu „Partneri”, koji je dio Prijavnog formulara.

* 1. **Saradnici**

Druge organizacije, osim podnosioca prijedloga projekta i partnera, takođe, mogu biti uključene u

realizaciju projekta. One imaju status „saradnika”. Saradnici imaju ulogu u realizaciji projekta, ali ne smiju dobijati sredstva iz budžeta projekta osim nadoknade za dnevnice i putne troškove, kad je to primjenljivo. Saradnici ne moraju ispunjavati kriterijume koji važe za podnosioce prijedloga projekata i partnere, tj**. saradnici mogu biti javne institucije, organi lokalne samouprave, predstavnici poslovne zajednice, i sl.** Informacije o saradnicima na projektu treba da budu predstavljene u dokumentu „Saradnici”, koji je dio prijavnog formulara.

* 1. **Mjesto realizacije projekta**

Mjesto sprovođenja projekta mora biti Crna Gora. Gdje je moguće, kandidati se podstiču da razmotre aktivnosti u manje razvijenim oblastima, kao što je sjever Crne Gore.

* 1. **Broj prijava po podnosiocu projekta**

Svaka OCD (koja ispunjava navedene uslove) može učestvovati u ovom konkursu sa najviše jednim projektom, u svojstvu organizacije koja podnosi prijedlog projekta ili partnera.

* 1. **Vrijeme trajanja projekta**

Predloženi projekti mogu da traju najmanje 6 mjeseci, a najviše 8 mjeseci. Početak projekta počinje od dana potpisivanja ugovora sa OCD čiji je projekat prihvaćen.

* 1. **Vidljivost svih akcija podržanih kroz sub-granting:**

Aplikanti moraju preduzeti sve neophodne korake da objave činjenicu da je Evropska unija finansirala akciju. Koliko god je to moguće, akcije koje u potpunosti ili djelimično finansira Evropska unija moraju uključiti informativne i komunikacione aktivnosti koje su osmišljene da podignu svijest specifične ili opšte publike o razlozima za akciju i podršku EU akciji u zemlji ili regionu, kao i rezultate i uticaj ove podrške.

Aplikanti moraju da se saglase sa ciljevima i prioritetima i garantuju vidljivost finansiranja EU (pogledajte Priručnik za komunikaciju i vidljivost za spoljne akcije EU koje je odredila i objavila Evropska komisija na <http://ec.europa.eu/europeaid/funding/communication-and-visibility-manual-eu-external-actions_en>).

* 1. **Kako pripremiti i gdje slati prijedloge projekata i neophodnu dokumentaciju?**

Prijedlozi projekata treba da budu napisani **na crnogorskom jeziku**. Od podnosilaca se traži da dostave ispunjen prijavni paket, kojeg čine: (1) prijavni formular; (2) prijedlog budžeta; (3) matrica logičkog okvira **u tri štampana primjerka**, ovjerena pečatom organizacije i potpisom lica ovlašćenog za zastupanje (jedan original, dvije kopije).

Uz prijavni paket, podnosioci prijedloga projekata treba da podnesu sljedeću prateću dokumentaciju: **(1) kopiju Rješenja o registraciji organizacije, (2) kopiju Statuta organizacije, (3) kopiju bilansa stanja i bilans uspjeha organizacije za prethodnu 2021. godinu.**

Ukoliko je projekat partnerskog karaktera, za partnere je potrebno dostaviti istu projektnu dokumentaciju kao i za podnosioce prijedloga projekata. Za sve partnere potrebno je dostaviti i „Izjavu o partnerstvu“ (koja je dio Prijavnog formulara), pečatiranu i potpisanu od strane ovlašćenog lica organizacije sa statusom partnera na projektu.

Prijedlozi projekta i dokumentacija zahtijevana konkursom se šalje poštom i elektronskim putem na mejl mikroprojekti@cemi.org.me , koja po svom sadržaju mora biti identična štampanom primjerku prijavnog paketa.

Prijedloge projekata i ostale konkursom zahtijevane dokumente slati poštom na adresu:

**NVO Centar za monitoring i istraživanje**

**Bul. Sveta Petra Cetinjskog 96, sprat 6, stan br. 12**

**81000 Podgorica, Crna Gora**

Sa naznakama: **“Prijava na konkurs za dodjelu malih grantova nevladinim organizacijama”** i

**“Ne otvarati prije zvaničnog otvaranja”**

Nepotpuni prijedlozi projekata neće biti uzeti u razmatranje, kao ni prijedlozi dostavljeni na neodgovarajućim obrascima.

* 1. **Rok za podnošenje prijedloga projekata**

Rok za predaju prijedloga projekata je **subota 10. septembar, 2022. godine (23:59h).** Prijave predate nakon isteka roka neće biti uzete u razmatranje. Za potvrdu vremena predaje prijedloga projekata koristiće se vrijeme prijema emaila i vrijeme slanja poštom, na osnovu pečata iskazanog na koverti.

* 1. **Dodatne informacije o podnošenju prijedloga projekata**

U slučaju nedoumica, dodatne informacije možete dobiti slanjem pitanja na mikroprojekti@cemi.org.me pri čemu naziv mail-a mora nositi naziv “ Program dodjele malih grantova za organizacije civilnog društva koji ima za cilj postizanje višeg nivoa demokratije i vladavine prava u Crnoj Gori, sa posebnim fokusom na jednak pristup pravdi i ljudska prava ranjivih grupa”.

Pitanja koja mogu biti relevantna za druge podnosioce projekta, zajedno sa odgovorima i važnim napomenama za podnosioce projekta, biće objavljena na sajtu NVO CeMI [www.cemi.org.me](http://www.cemi.org.me).

Svim organizacijama civilnog društva čiji projekti budu podržani pružaće se kontinuirana savjetodavna podrška iz oblasti upravljanja projektom.

Projekat „Pristup pravdi i ljudskim pravima u Crnoj Gori – projekat monitoringa suđenja 2021-2023” je finansiran od strane Evropske unije (EIDHR) i kofinansiran od strane Ministarstva javne uprave Crne Gore.

1. **OCJENJIVANJE I IZBOR PROJEKATA**

Ocjenjivanje prijedloga projekata odvijaće se u **dvije faze**.

U prvoj fazi, vršiće se administrativna provjera dokumentacije. Samo projekti koji sadrže svu neophodnu dokumentaciju, navedenu u Vodiču, ući će u drugu fazu ocjenjivanja od strane Komisije.

Tek nakon što komisija za ocjenjivanje utvrdi da li je prijava primljena u roku i da li korisnik sub-granta ispunjava pravila podobnosti navedena u pozivu za podnošenje predloga projekta, njihov predlog projekta će biti ocijenjen na sljedeći način:

**EVALUACIONA TABELA:**

|  |  |
| --- | --- |
| **SEKCIJA** | **MAKSIMALAN BROJ POENA** |
| 1. Projektna ideja i izvodljivost | 30 |
| 2.Ukupni dizajn predloženih ciljeva, zadataka i aktivnosti | 25 |
| 3.Budžet i isplativost  | 15 |
| 4. Održivost | 10 |
| 5.Tehnički i menadžment kapaciteti | 20 |
| 5.1. Prethodno iskustvo u implementaciji sličnih projekata/aktivnosti | 5 |
| 5.2. Iskustvo i stručnost menadžment tima i predloženih osoba na projektu | 5 |
| 5.3. Obezbjeđivanje odgovarajućih mehanizama za monitoring, evaluaciju i izvještavanje o sprovođenju projekta | 5 |
| 5.4. Organizacioni kapacitet | 5 |

Projektni predlozi sa najvećim brojem ostvarenih bodova biće izabrani za sub-grantiranje, nakon pregovora sa podnosiocima projektata, sve dok se ne iskoristi ukupan iznos predviđenih sredstva za sub-grantiranje (minimum tri projekta sa maksimalnim budžetom od 10.000 EUR).

Spisak projekata koji će dobiti podršku biće objavljen na internet stranici [www.cemi.org.me](http://www.cemi.org.me) .

|  |  |
| --- | --- |
|  |  |

1. U ovom pozivu za predloge korišteno je najšire moguće razumijevanje organizacija civilnog društva, definisano 1999 od strane Evropskog ekonomskog i socijalnog komiteta (CES/1999/851) i detaljnije objašnjeno od strane EESC (CES/1999/851, CES/2000/81) i EK (COM/2002/0704 final, COM/2002/0704 final). EU smatra da OCD uključuju nedržavne, neprofitne aktere koji djeluju na nezavisnoj i odgovornoj osnovi, a što obuhvata: nevladine organizacije, organizacije koje predstavljaju autohtone narode, organizacije koje predstavljaju nacionalne i/ili etničke manjine, organizacije dijaspore, organizacije migranata u partnerskim zemljama, lokalna esnafska udruženja i grupe građana, zadruge, poslodavačka udruženja i sindikate (socijalne partnere), organizacije koje zastupaju ekonomske i socijalne interese, organizacije koje se bore protiv korupcije i prevara i promovišu dobro upravljanje, organizacije za građanska prava i organizacije koje se bore protiv diskriminacije, lokalne organizacije (uključujući mreže) uključene u decentralizovanu regionalnu saradnju i integraciju, potrošačke organizacije, organizacije žena i omladinske organizacije, ekološke, kulturne, istraživačke, naučne i organizacije nastavnika, univerziteti, crkve i vjerska udruženja i zajednice, mediji i bilo koja nevladina udruženja i nezavisne fondacije, uključujući nezavisne političke fondacije, koje mogu doprinijeti sprovođenju ciljeva Instrumenta za civilno društvo (CSF). [↑](#footnote-ref-1)